./data/phi1038/phi001/phi1038.phi001.perseus-lat1.xml
Valerius Maximus
T Veturius filius eius Veturii, qui in consulatu suoSamnitibus ob turpiter ictum foedus deditus fuerat, cum propter domesticam ruinam et graue aes alienum P  Plotio nexum se dare adulescentulus admodumcoactus esset, seruilibus ab eo uerberibus, quia stuprum pati noluerat, adfectus querellam ad consules detulit  a quibus hac de re certior factus senatus Plotium in carcerem duci iussit: in qualicumque enim statupositam Romano sanguini pudicitiam tutam esse uoluit